Krojačeva tajna
<s>Krojačeva tajna je srpski igrani film snimljen u režiji Miloša Avramovića premijerno prikazan početkom 2006. godine.</s><s>Po žanru predstavlja neobičnu mešavinu melodrame, kriminalističkog i politički angažovanog naučno-fantastičnog filma sa elementima fantastike.</s><s>Kritičari su u njemu videli uticaj holivudskkih noar filmova.</s>

<s>Radnja</s>

<s>Radnja filma se odigrava u Beogradu 2014. godine.</s><s>Krojač (Goran Šušljik) živi sam u velikom, zapuštenom stanu.</s><s>Plašljiv je i boji se kontakta sa spoljnim svetom, od kojeg ga odvajaju glomazne brave na vratima.</s><s>Jedini kontakt koji ima sa spoljnim svetom je prozor zgrade preko puta njega, gde krojač povremeno posmatra ples devojke iz komšiluka - igračice.</s><s>Povremeno ga posećuje lepotica (Marija Vicković), fatalna zavodnica u koju je zaljubljen.</s><s>Ona je opasna žena i grabljivica koja se igra s krojačem kao s nekom igračkom.</s><s>On za nju šije prelepu crvenu haljinu, a ona mu u zamenu za to pruža dozirane izraze ljubavi i zahvalnosti.</s><s>Lepotica je povezana sa opakim pukovnikom (Lazar Ristovski), koji je sadistički zaljubljen u nju.</s><s>Jedne noći lepotica pobegne od pukovnika i dolazi kod krojača da od njega traži pomoć.</s><s>Posle njene ispovesti i suza, krojač pristaje na to i predlaže joj da pobegnu iz grada.</s><s>Lepotica saznaje da je krojač posmatrao igračicu i od njega traži dokaz odanosti.</s><s>Nagovara ga da ubije nevinu devojku.</s><s>U međuvremenu, pukovik saznaje da je krojač u vezi sa lepoticom i šalje svoje ljude po njega.</s><s>Krojača prvo kidnapuje seksualno obolela komšinica, a posle nje i pukovnikovi ljudi koji ga izvređaju i izmaltretiraju.</s><s>Izmučen i izvređan od strane opasne grupe i okoline, krojač sav svoj bes isakali na nevinoj igračici uprkos tome što mu ona u toku razgovora izjavi ljubav objašnjavajući mu da je sav njen ples ispred prozora bio posvećen njemu.</s><s>Krojač je ubija da bi potvrdio svoju odanost lepotici.</s><s>Krvavih ruku, krojač se posle ubistva vraća kući, shvatajući da je lepotica nestala i da je obmanut.</s>

<s>Uloge</s>

<s>Spoljašnje veze</s>

<s>Srpski filmovi
Trileri
Kriminalistički filmovi
Romantični filmovi
SF-filmovi
Filmovi fantastike</s>

